QORTI TAL-MAĠISTRATI (GĦAWDEX) ĠURISDIZZJONI SUPERJURI SEZZJONI ĠENERALI MAĠISTRAT DOTTOR PAUL COPPINI LL.D. Illum it-Tlieta, 24 ta' Ottubru 2017 Ċitazzjoni Numru: 92/2004 PC Jeffrey u Annie konjuġi Howard vs Salvina Mifsud Ganney, mart Carmelo Mifsud Ganney f'isimha u bħala mandatarja ta' ħutha imsefrin Concetta Carmelo Sinagra; Lorenzo Mifsud Ganney; Giuseppa mart Nikola Schulz-Pace; u Carmela mart John Caruana Turner; u b'digriet tat-3 ta' Marzu 2005, Carmelo Garzia ġie ammess jidħol fil-kawża in statu et terminis; u b'digriet tas-27 ta' Lulju 2007, Mario Garzia, Joe Garzia u Jane mart Carmel Sinagra ġew ammessi jidħlu fil-kawża in statu et terminis Il-Qorti, Rat iċ-Ċitazzjoni li permezz tagħha l-atturi, wara li ppremettew: Illi b'konvenju datat erbgħa u għoxrin (24) ta' Frar elfen u erba' (2004), inti konvenuta f'ismek u f'isem ħutek imsefrin – flimkien ma oħrajn – obbligajt ruħek illi tbiegħ u tittrasferixxi lill-atturi d-drittijiet spettanti lilek fuq il-biċċa raba magħrufa bħala 'Ta' Fonzu' fil-limiti ta' Il-Munxar, Għawdex, tal-kejl ta' mandwar erbat elef erba' mija u sitta u disgħin metri kwadri (1399m.k.) konfinanti tramuntana in parti mat-triq, u in parti ma' beni tal-familja Sinagra u nofsinhar in parti ma' beni ta' Paul Cachia, in parti ma' beni ta' Wistin Garzia u in parti ma' beni ta' John Mifsud Ganney, ta' Giuseppa Cardona Scerri, u ta' Carmel Mcclory, u in parti ma' beni ta' terzi mhux magħrufa lill-partijiet; kif ukoll id- Paġna 1 minn 10 drittijiet spettanti lilek fuq il-biċċa raba magħrufa bħala 'Iċ-Ċnus ta' San Ġwann', Il-Munxar, Għawdex, tal-kejl ta' circa elf tlett mija u ħamsa u sitti metri kwadri (1365 m.k.) konfinanti mill-punent ma beni ta' Emanuela Ferrante, in parti u in parti ma' beni ta' Jane Brownrigg, u mill-irjieħ l-oħra ma beni ta' terzi mhux magħrufa mill-partijiet; Illi kull biċċa raba ġiet murija fuq pjanta annessa mal-konvenju; Illi l-konvenju sar bil-kondizzjoni illi l-prezz pagabbli lill-konvenuta propio et nomine jiġi stabbilit a bażi ta' mija u tletin elf lira maltija (Lm130,000) għall-intier mir-raba 'Ta' Fonzu' u sitti elf lira maltija (Lm60,000) għall-intier mir-raba 'Iċ-Ċnus ta' San Ġwann'; Illi mir-riċerki dwar it-titolu tar-raba de quo irriżulta illi lil kull wieħed u waħda mill-konvenuta kienet tispetta kwota ta' ħames partijiet minn tlieta u sittin parti (5/63) mill-intier tar-raba 'Ta' Fonzu'; u kwota ta' settima parti ta' kwart indiviż, u settima parti ta' nona parti minn tlett kwarti indiviżi – pari għal parti waħda minn wieħed u għoxrin ossia 0.047619 mill-intier tar-raba 'Iċ-Ċens ta' San Ġwann'; Illi l-kuntratt pubbliku kellu jsir sa mhux aktar tard mit-tlieta u għoxrin (23) ta' Awwissu 2004, u effettivament l-atturi sejħu lilek konvenuta sabiex tersaq għall-pubblikazzjoni tal-kuntratt f'dik il-ġurnata, anke permezz ta' ittra uffiċċjali preżentata minn fir-reġistru ta' din il-Qorti fl-20 ta' Awwissu 2004; Illi minkejja dan, l-istess kuntratt baqa' ma setax isir għaliex inti konvenuti bqajt tirrifjuta li tersaq għall-pubblikazzjoni tal-istess; għalkemm il-vendituri l-oħra kollha debitament resqu għall-pubblikazzjoni tal-att. Talbu lill-konvenuta proprio et nomine tgħid għaliex m'għandhiex din il- Qorti: 1. Tikkundannakom tersqu għall-pubblikazzjoni tal-att ta’ bejgħ favur l- atturi tal-art hawn fuq deskritti; bil-kundizzjonijiet elenkati fl-istess konvenju; Taħtar kuratur sabiex jirrapreżenta lill-eventwali kontumaċi fuq dan l-att, liema att għandu jsir ad opera tan-Nutar Pubbliku Kristen Wallis, jew Nutar ieħor illi jiġi għaldaqstant iffissat minn din il-Qorti. jiġi sostitiwit għalih, fil-jum, ħin, u lok illi Bl-ispejjeż, inklużi dawk tal-ittra uffiċċjali tal-20 ta' Awwissu 2004, u tal- mandat ta' inibizzjoni fl-ismijiet premessi illi qiegħed jiġi preżentat kontestwalment, kontra tagħkom, u bl-inġunzjoni għas-subizzjoni ili għaliha minn issa intom inġunti. Paġna 2 minn 10 Bir-riserva ta' kwalsiasi azzjoni ulterjuri, inkluż l-azzjoni għad-danni spettanti lill-atturi kontra tagħkom. Rat id-Dikjarazzjoni tal-fatti tal-atturi kkonfermata bil-ġurament ta' Jeffrey Howard. Rat in-Nota tal-Eċċezzjonijiet tal-konvenuta proprio et nomine li eċċepiet: 1. Illi l-konvenuta pro et noe teċċepixxi illi hija ġiet indotta li tiffirma l- konvenju mertu ta' din il-kawża b'qerq u raġġiri minn diversi sorsi stante illi hija pro et noe ġiet raġġirata u mqarrqa f'diversi elementi ta' l-istess konvenju inkuż dwar il-proprjeta' oġġett ta' l-istess konvenju, dwar l- estensjoni u l-kobor ta' l-istess proprjeta', kif ukoll dwar il-prezz ta' l- istess proprjta'; Illi, mingħajr preġudizzju għas-suespost, il-konvenuta pro et noe teċċepixxi, illi hija pro et noe kienet resqet fuq il-konvenju mertu ta' din il-kawża fil-mori tal-kawża Cachia Paul et vs Van Der Laan Maria, Ċitaz. Nru. 61/98, preżentement pedenti quddiem din il-Qorti diversament ipreseduta, liema kawża kienet kawża għad-diviżjoni ta' l-eredita tal- mejjet Salvatore Cachia. Fl-imsemmija eredita kien hemm in-nofs indiviż tal-proprjeta magħrufa "Ta' Fonzu" limiti tax-Xewkija, Għawdex. Il- partijiet f'dik il-kawża kienu talbu differiment lill-Qorti sabiex jippruvaw ibiegħu fuq is-suq il-proprjetatjiet formanti l-eredita ta' Salvatore Cachia, inkluż sehmu mir-raba "Ta' Fonzu". Għalhekk il-konvenut pro et noe meta resqet fuq dan il-konvenju, resqet sabiex tbiegħ sehma pro et noe mill-eredita ta' Salvatore Cachia; tal-proprjeta' magħrufa "Ta' Fonzu" Illi, mingħajr preġudizzju għas-suespost, il-konvenuta pro et noe teċċepixxi illi hija pro et noe qatt ma kellha konoxxenza tal-fatt illi nofs tax-Xewkija, indiviż Għawdex, tappartjeni biss lill-konvenuta pro et noe peress illi din il- proprjeta' kienet inxtrat minn Salvatore Cachia wara t-tieni żwieġ tiegħu ma' omm il-konvenuta pro et noe u għalhekk nofs indiviż tal-imsemmija proprjeta tappartjeni biss lill-eredita ta' Vincenza Cachia, liema eredita qatt ma kienet parti mill-kawża ta' diviżjoni fuq imsemmija; Illi, mingħajr preġudizzju għas-suespost, il-konvenuta pro et noe teċċepixxi ukoll illi mhux biss qatt ma ġiet informata dwar is-sehem reali illi hija pro et noe għandhom mill-proprjeta' "Ta' Fonzu" limiti tax- Xewkija, Għawdex, iżda wkoll il-konvenuta pro et noe qatt ma ġiet informata dwar is-sehem reali illi hija pro et noe għandhom mill- proprjeta' "Iċ-Ċnus ta' San Ġwann" limiti tax-Xewkija, Għawdex, ukoll mertu ta' l-imsemmi konvenju, liema ishma huma differenti stante illi japplikaw prinċipji legali differenti; Paġna 3 minn 10 Illi, mingħajr preġudizzju għas-suespost, il-konvenuta pro et nomine teċċepixxi wkoll illi hija pro et noe ma taqbilx mal-kwoti kif dikjarati mill-atturi fil-premessi taċ-ċitazzjoni odjerna; Illi, mingħajr preġudizzju għas-suespost, il-konvenuta pro et nomine teċċepixxi ukoll illi l-konvenju mertu ta' din il-kawża huwa null u bla effett għall-finijiet u effetti kollha tal-liġi peress illi huwa vizzjat b'difett fil-kunsens stante diversi elementi ta' qerq u raġġiri kif jiġi pruvat waqt is-smiegħ tal-kawża; Illi, mingħajr preġudizzju għas-suespost, il-konvenuta pro et nomine teċċepixxi ukoll illi l-konvenju mertu ta' din il-kawża huwa null u bla effett għall-finijiet u effetti kollha tal-liġi peress illi huwa vizzjat b'difett fis-sustanza tiegħu stante diversi elementi ta' qerq u raġġiri kif jiġi pruvat waqt is-smiegħ tal-kawża; Illi, mingħajr preġudizzju għas-suespost, il-konvenuta pro et noe teċċepixxi wkoll illi l-imsemmi konvenju huwa null u bla effett stante illi l-prezz tal-proprjeta in vendita ma hux prezz ġust kif titlob il-liġi peress illi l-imsemmi prezz huwa inqas minn nofs il-prezz fis-suq tal-istess proprejta, mhux biss iżda l-imsemmi prezz huwa dak mogħti mill-Perit Tekniku mqabbad minn din l-Onorabbli Qorti fil-kawża ta' diviżjoni fuq ċitata, liema prezz mogħti mill-Perit Tekniku pero kien jirreferi għal nofs indiviż tal-proprjeta' in vendita. id-Dikjarazzjoni tal-fatti tal-istess konvenuta proprio et nomine Salvi eċċezzjonijiet ulterjuri fid-dritt u fil-fatt. Rat kkonfermata bil-ġurament tagħha. Rat id-digriet tagħha tat-3 ta' Marzu 2005 fejn laqgħet it-talba ta' Carmel Garzia sabiex jintervjeni f'din il-kawża in statu et terminis. Rat id-digiet tagħha tas-27 ta' Lulju 2007 fejn laqgħet it-talba ta' Carmel Garzia f'isem ħutu msiefrin Maria, Joe u Jane mart Carmel Sinagra sabiex dawn jintervjenu wkoll f'din il-kawża. Rat ir-Risposta maħlufa tal-istess Carmel Garzia nomine li permezz tagħha eċċepixxa: Illi preliminarjament il-proprjeta' in kwisjtoni hija parti minn wirt indiviż liema wirt għadu ma ġiex diviż u l-kawża dwar id-divżjoni għadha pendent quddiem din il-Qorti diversament ippreseduta fl-atti taċ-ċitazzjoni 61/98 AE u għalhekk din il-kawża għandha tiġi soprasseduta sakemm tinqata l-kawża Ċitaz 61/98 AE stante li l-kwistjoni involuta fil-kawża pendent quddiem dik Paġna 4 minn 10 jekk meta ssir il-qasma l-oġġett aljenat il-Qorti l-oħra hija tali li d-deċiżjoni tista' tinfluwixxi "a planta pedis" fuq il- mertu tal-azzjoni preżenti; Illi stante li ma hemm ebda garanzija li l-proprjeta' assenjata minn wħud mill-werrieta lill-attur ser tiġi assenjata fil-kawża tal-qsim tal-wirt Ċit, 61/98 AE lill-istess attur; Illi l-esponenti jagħmlu referenza għas-sentenza Ċit. 1108/1999 Appell Inferjuri per Imħ. Sciberras fl-ismijiet Hunt Carmelo et vs Spiteri Delia Mario et; Illi tali bejgħ ikun qed isir taħt il-kundizzjoni impliċita li dik il-kwota tiġi assenjata lil min biegħ lill-attur meta ssir il-qasma. B'hekk il-bejgħ ikun jiġi assenjat lil xi ineffikaċi komproprjetarju ieħor; Illi fil-każ odjern l-attur ma għandu ebda garanzija li l-proprjeta in kwistjoni ser tiġi assenjata lil min biegħlu sehemu minn tali proprjeta u għalhekk tali bejgħ ikun null ġialadarba tali assenjazzjoni għadha ma saritx. (Emanuel Falconi Vella vs joseph Falconi Vella et (Av. Dr. Joseph Sinagra noe vs Teresa Mion et (ċit 552/65 PA 14.6.1967); Illi għalhekk din il-kawża ma tistax titkompla sakemm tinqata l-kawża tal- qsim tal-wirt hawn fuq imsemmija; Illi mingħajr preġudizzju għal premess, t-talbiet tal-attur għandhom jiġu miċħuda wkoll stante li l-konvenju u l-kuntratt li sar mill-werrieta l-oħra huwa null u bla validita legali stante li dan sar wara li ġiet intavolata l- kawża għal qasma tal-wirt u kif tgħallimni din il-Qorti, diviżjoni parzjali ma hix ammissibbli jekk ma jkunx hemm il-kunsens tal-interessati kollha (Sentenza Qorti tal-Kummerċ: Spiridione Brockwell et vs Salvatore sive Saviour Brockwell deċiża 21.11.92 vol. 76 (1992) Part No. 4); Illi huma ma għandhomx ibagħtu spejjeż. Salvi eċċezzjonijiet ulterjuri. Rat id-digriet tagħha tas-16 ta' Lulju 2008 fejn ordnat is-soprasessjoni ta' din il-kawża, pendenti d-deċiżjoni finali fil-kawża għad-diviżjoni tal-beni formanti l-assi ereditarji ta' Salvatore Cachia (ċitaz. Rat id-digriet tagħha tas-26 ta' Ġunju 2014 fejn ordnat il-prosegwiment ta' din il-kawża, wara li kien hemm sentenza li ma ġietx appellata fil-kawża Paġna 5 minn 10 Rat il-verbal tal-legali tal-intervenuti fil-kawża tal-31 ta' Jannar 2017 fejn iddikjarat li l-istess intervenuti fil-kawża ma kienx fadlilhom interess f'dawn il-proċeduri. Rat il-verbal tal-udjenza tat-23 ta' Mejju 2017 fejn ħalliet il-kawża għal-lum għas-sentenza. Rat in-Nota tal-Osservazzjonijiet tal-atturi. Rat l-atti l-oħra kollha tal-kawża, inklużi d-dokumenti esebiti. Ikkunsidrat: Illi permezz ta' din il-kawża l-atturi qed jittentaw jiksbu l-esekuzzjoni ta' konvenju redatt bejnhom u l-konvenuta proprio et nomine u oħrajn dwar il- bejgħ lilhom ta' żewġ biċċiet raba' fix-Xewkija, Għawdex. Il-konvenuta proprio et nomine qed tirrifjuta li tersaq għall-kuntratt relattiv għax allegatament dan kien ivvizzjat b'qerq u raġġiri li bihom ġiet ingannata f'diversi elementi tiegħu. Ġara illi l-partijiet flimkien ma' oħrajn, kollha werrieta ta' ċertu Salvatore Cachia, kienu ilhom sa mis-sena elf disa' mija u tmienja u disgħin (1998) involuti f'kawża għad-diviżjoni tal-assi ereditarji tiegħu.1 Fil-mori tas- smiegħ ta' dik il-kawża l-partijiet ftehmu li jipprovaw isibu l-bejgħ tal-beni mmobbli formanti parti minn dan il-wirt biex jevitaw li dawn jinġiebu għall- bejgħ b'liċitazzjoni ordnata mill-Qorti. Wara li għal xi raġuni jew oħra ma rnexxilhomx jiltaqgħu fl-uffiċċju ta' xi ħadd mill-avukati li kienu qed jippatroċinawhom f'dik il-kawża, l-partijiet iltaqgħu fil-garage ta' wieħed mill-kondividendi. Fl-14 ta' Frar 2004 ġiet iffirmata skrittura li permezz tagħha ftehmu li jipprovaw isibu l-bejgħ ta' dawn il-beni mmobbli għall- prezz indikat fuq l-istess skrittura.2 Sa ġimgħa wara kien instab il-bejgħ għal tnejn minn dawn il-beni, u ċioe' ż-żewġ biċċiet raba' mertu ta' din il-kawża. Minnufih fit-23 ta' Frar 2004 ġie ffirmat il-konvenju in kwistjoni.3 Skont l- istess konvenju l-att finali kellu jsir sa mhux aktar tard minn sitt xhur minn dik id-data. Meta kienet qed toqrob l-iskadenza ta' dan il-konvenju, u peress li kien hemm suspett li l-konvenuta proprio et nomine ma kenitx ser tersaq għall-kuntratt, l-atturi, biex jissalvagwardjaw id-drittijiet tagħhom skont il- liġi, bagħtulha ittra uffiċċjali biex jintimawha tersaq għall-pubblikazzjoni tiegħu.4 Billi l-konvenuta baqgħet inadempjenti, saret il-kawża relattiva entro t-terminu konċess mill-liġi bl-artikolu 1357 tal-Kap. 1 Ara kopja taċ-ċitazzjoni relattiva a fol. 281- 283 tal-proċess 2 Ara oriġinali ta' din l-iskrittura redatta min-Nutar Kristen Wallis u minnu esebita bħala Dok. 181 – 186 tal-proċess 3 Ara Dok.A anness maċ-ċitazzjoni, u oriġinali ta' dan il-konvenju esebit min-Nutar Wallis bħala Dok. 187 -188 4 Ara kopja ta' din l-ittra esebita bħala Dok. B maċ-ċitazzjoni a fol. Paġna 6 minn 10 Kif jirriżulta mill-eċċezzjonijiet mogħtija mill-konvenuta proprio et nomine, hija rrifjutat li tersaq għal dan il-kuntratt għax allegatament ġiet ingannata dwar il-valur reali ta' dawn il-beni u s-sehem proprju tagħha u ta' ħutha mill-istess proprjeta'. L-artikolu 974 tal-Kodiċi Ċivili jistipula: "Jekk il-kunsens ikun gie moghti bi zball , jew mehud bi vjolenza, jew b'eghmil doluz, ma jkunx jiswa." L-artikolu 981(1) tal-Kap. 16 jispeċifika li: "L-ghemil doluz huwa motiv ta' nullita' tal-ftehim meta l-inganni maghmula minn wahda mill-partijiet ikunu tali illi minghajrhom il-parti l-ohra ma kenitx tikkuntratta. L-ghemil doluz ma jistax ikun presunt imma ghandu jigi pruvat. " (iv) i raggiri dolosi debbono essere stati opera dell'altro contraente.6 Fil-każ in eżami jirriżulta li meta l-partijiet iltaqgħu fil-garage ta' Carmelo Garzia, l-intenzjoni kienet li jippruvaw isibu huma stess il-bejgħ tal-beni in diviżjoni spettanti lilhom mill-eredita' ta' Salvatore Cachia, antenat komuni tagħhom, biex jevitaw li dawn jinġiebu għall-bejgħ in subbasta, bħala konsegwenza ta' sentenza fil-kawża għad-diviżjoni tal-istess beni li kienet għadha pendenti, u dana fuq suġġeriment li kien sar waqt is-smiegħ tal- kawża. Huwa evidenti li min assista lin-nutar Dimech biex jirrediġi l- iskrittura tal-14 ta' Frar 2004, kellu f'idejh ir-rapport tal-periti ġudizzjarji nominati fil-kawża għad-diviżjoni.7 Dan għaliex jidher li l-prezzijiet li ġew 124 - 131 7 Dan ir-rapport kien ġie ppresentat il-Qorti mill-periti ġudizzjarji l-Qorti fit-8.05.2003; ara timbru tar-Reġistru fuq l-ewwel pagna tar-rapport a fol. Paġna 7 minn 10 iffissati fuq dik l-iskrittura kienu bbażati fuq l-istejjem li kien għamel il-perit Emanuel Sinagra bħala perit tekniku f'dik il-kawża.8 Stranament pero', filwaqt illi għall-beni mmobbli l-oħra kollha il-prezz li l-partijiet ftehmu dwaru kien xi ftit jew wisq ogħla minn dak li kien iffissa l-perit tekniku, fir-rigward tar- raba' "ta' Fonzu", il-partijiet żammew eżattament il-prezz li kien stabilixxa l- perit tekniku, u ċioe' dak ta' Lm130,000, bid-differenza kbira, pero', illi għalkemm il-perit tekniku kien stabilixxa dan il-valur għan-nofs indiviż ta' dan ir-raba', fl-iskrittura in kwistjoni, ġie dikjarat: "(5) il-bicca art 'ta' Fonzu', Xewkija, Ghawdex, tal-kejl ta' circa 8405 m.k. jew kejl verjuri, ghall-prezz ta' Lm130,000. ...".9, bl-intendiment għalhekk li l-intier tar-raba' kollu kellu jinbiegħ għal dak il- prezz, u mhux biss in-nofs indiviż tiegħu, u għalhekk il-valur ta' din l-art kien qed jiġi dimezzat, minflok ma jingħata prezz ogħla bħal ma sar għall- beni l-oħra. Għall-eredi l-oħra ta' Salvatore Cachia, firmatarji ta' dik l-iskrittura, dan ma kien ser jagħmel ebda differenza, għax bħala werrieta tiegħu, huma setgħu jibbenefikaw biss mir-rikavat tal-bejgħ tan-nofs indiviż ta' dik l-art, u l-prezz ta' Lm130,000 kien appuntu l-valur stabilit għan-nofs indiviż tagħha.10 Imma għall-konvenuta u ħutha, ulied Vincenza Cachia, kien ser ifisser telf ta' mill- inqas Lm130,000 oħra bejniethom. Dan pero' l-konvenuta saret taf bih wara li kkonsultat ma' avukat li ma kenitx il-legali tagħha fil-kawża għad- diviżjoni, imma sfortunatament meta kien ġia ġie ffirmat il-konvenju tat-23 ta' Frar 2004. Dakinhar saret taf li Salvatore Cachia kellu biss in-nofs indiviż minn dik l-art, kif wara kollox kien ġia ġie konfermat mill-periti ġudizzjarji fir-relazzjoni tagħhom,11 għax in-nofs indiviż l-iehor kien jappartjeni lill- ommha, it-tieni mara tiegħu, billi din l-art kienet inxtart waqt iż-żwieġ tiegħu magħha. Din ir-rivelazzjoni kienet għalhekk tbiddel għal kollox is- sitwazzjoni. Il-konvenuta u ħutha l-oħra, eredi ta' Vincenza Cachia, kienu nkonxjament ser jiġu mċaħda minn nofs il-valur sostanzjali li kien stabilixxa l-perit tekniku għal dik l-art. Sinjifikanti kif fuq il-konvenju in kwistjoni l-ishma tal-vendituri mill-beni li kienu ser jinbiegħu ma ġewx dikjarati u ġew riservati għall-kuntratt finali. Dan meta faċilment seta' sar b'sempliċi referenza għar-rapport tal-periti ġudizzjarji, minn fejn joħorġu kjarament dawn l-ishma, għalkemm fir- rigward tal-eredita' ta' Salvatore Cachia biss.12 Madankollu, min kellu aċċess għall-istess rapport kien jaf li Salvatore Cachia kellu biss nofs indiviż mill-art "ta' Fonzu". Ħaġa pero' li nżammet mistura għall-konvenuta, kif stqarret fl- 8 Ara kopja tar-rapport konġuntiv tiegħu mal-avukat dottor Kevin Catalogna, esebit a fol. 294 - 322 9 Ara paragrafu numerat (5) fl-iskrittura tal-14 ta' Frar 2004, a fol. 10 Dan reġa' kkonfermah il-perit Vella fid-deposizzjoni tiegħu f'din il-kawża, a fol. 306 tal-proċess 1212 Ara rapport a fol. 311 -312 tal-proċess Paġna 8 minn 10 affidavit tagħha.13 Mhux hekk biss, talli ngħatat ukoll l-impressjoni li din l- art kienet green area u għalhekk mhux fabbrikabbli,14 meta l-perit tekniku ddikjara li minkejja li kellha faċċata xi ftit ristretta, seta' jsir internal development fiha.15 Fl-iskrittura tal-14 ta' Frar 2004 il-partijiet kienu ddikjaraw li: "Ahna 'l hawn fuq imsemmija proprio et nomine qeghdin naqblu u nobbligaw ruhna reciprokament illi l-immobbli hawn elenkati u li pjanta taghhom qed tigi hawn annessa mal-prezenti jinbieghu ghall-prezzijiet hawn indikati sabiex f'kaz li ngibu dawn il-prezzijiet ahna bla ebda mod ma noggezzjonaw ghat-trasferiment u anzi naghtu l-kunsens taghna b'mod immedjat u solidali u nersqu ghall-konvenji / atti ta' bejgh relattivi fi zmien tlett ijiem minn meta hekk nigu mitluba mill-ko-vendituri u komproprjetarji....Dan il-ftehim jibqa' jghodd sa zmien sena millum."16 Kien għalhekk li l-konvenuta ħassitha obbligata biex gimgħa wara tersaq għall-konvenju in kwistjoni, inkonxja li Charles Howard, li jidher li kien id- deus ex machina wara din l-iskritura, forsi ma' xi uħud oħra mill-firmatarji, kien f'kollużjoni man-neputi tiegħu, l-attur presenti, ko-eredi ieħor ta' Salvatore Cachia, u firmatarju ieħor fuq dik l-iskrittura, biex l-art "ta' Fonzu" tinbiegħ lilu bi prezz li żgur ma kienx jirrifletti l-valur proprju tagħha. Konsegwentement kellha raġun il-konvenuta u kienet ġustifikata li, meta saret taf bl-ingann tal-attur, rrifjutat li tersaq għall-kuntratt ta' bejgħ ta' din l- art. Mhux pero' l-istess jista' jingħad fir-rigward tal-art l-oħra milquta b'dan il-konvenju, u ċioe' dik magħrufa bħala "iċ-Ċens ta' San Ġwann". Din kellha tinbiegħ għall-prezz ta' Lm60,000, li kien Lm10,000 iżjed minn dak stabilit mill-perit tekniku.17 Fuq din l-art il-konvenuta ma qalet xejn, u anqas ma rriżulta li dwarha kien hemm xi qerq fil-konfront tagħha. Imma mbagħad kellha raġun il-konvenuta teċċepixxi li l-ishma li kellha hi u ħutha, rappresentati minnha, minn dan ir-raba', kif indikati mill-atturi fiċ-ċitazzjoni tagħhom kienu skorretti. Dan għaliex bħala ko-eredi ta' ommhom, li wirtet wieħed minn disa' (1/9) partijiet ndiviżi minn dan ir-raba' mingħand żewġha, hi u dawn l-erba' ħutha l-oħra, bejniethom għandhom ħamsa minn tlieta u sittin parti (5/63) ndiviżi minnha u mhux kif erronjament dikjarat fiċ-ċitazzjoni.18 Għal dawn il-motivi tiddeċidi l-kawża billi: Filwaqt illi tilqa' l-eċċezzjonijiet tal-konvenuta proprio et nomine fir- rigward (a) tal-art "ta' Fonzu" msemmija fil-konvenju tat-23 ta' Frar 2004, 309 tal-proċess 16 Ara skrittura a fol. 308 tal-proċess 18 Ara rapport tal-periti ġudizzjarji a fol. 312, u denunzja tas-suċċesjoni ta' Salvatore Loftus a fol. Paġna 9 minn 10 minħabba qerq da parti tal-attur, u (b) l-ishma mir-raba' "taċ-Ċnus ta' San Ġwann" kif indikati fiċ-ċitazzjoni, minħabba skorettezza fihom, tiċħad it-talba tal-atturi biex il-konvenuta proprio et nomine tiġi mġegħla tersaq għall-kuntratt tal-bejgħ ta' l-istess raba' "ta' Fonzu", mentri tilqa' t- talba tagħhom fir-rigward tal-bejgħ tar-raba "taċ-Ċnus ta' San Gwann" imsemmija f'dan il-konvenju, b'dana li l-ishma tal-konvenuta proprio et nomine minn dan ir-raba' huma kif stabiliti f'din is-sentenza u mhux kif indikati fiċ-ċitazzjoni; Għall-fini tal-pubblikazzjoni tal-kuntratt relattiv, tinnomina lin-Nutar Dr. Kristen Wallis li għandu jippublika dan l-att nhar is-Sibt 16 ta' Diċembru 2017 fl-uffiċċju tiegħu fil-għaxra u nofs ta' filgħodu (10.30 a.m.), u lill-Avukat Dottor Claire Mani għall-eventwali kontumaċi. Fiċ-ċirkostanzi partikolari tal-każ, l-ispejjeż għandhom ikunu ssoportati nterament mill-atturi. Dawk tal-intervenuti fil-kawża jibqgħu a karigu tagħhom. (ft) Paul Gove’ Maġistrat D/Reġistratur Vera Fyfe Għar-Reġistratur 24.10.2017 – Sup92.2004 – Howard Jeffrey et vs Xuereb Butterfield pro et noe 3243 Paġna 10 minn 10